ΔΙΕΞΑΓΩΓΗ ΕΞΕΤΑΣΕΩΝ

A. (i) ΣΤΟΝ ΠΕΡΙ ΔΗΜΟΣΙΑΣ ΥΠΗΡΕΣΙΑΣ ΝΟΜΟ, ΣΤΟΥΣ ΠΕΡΙ ΔΗΜΟΣΙΑΣ ΥΠΗΡΕΣΙΑΣ

 ΚΑΝΟΝΙΣΜΟΥΣ ΚΑΙ ΣΤΙΣ ΓΕΝΙΚΕΣ ΔΙΑΤΑΞΕΙΣ (ΕΝΤΥΠΟ Α΄) και

(ii) ΣΤΟΥΣ ΠΕΡΙ ΔΗΜΟΣΙΑΣ ΥΠΗΡΕΣΙΑΣ ΚΑΝΟΝΙΣΜΟΥΣ ΚΑΙ ΣΤΙΣ ΓΕΝΙΚΕΣ ΔΙΑΤΑΞΕΙΣ

 (Μόνο για Διοικητικούς Λειτουργούς και Λειτουργούς Δημόσιας Διοίκησης και Προσωπικού) (ΕΝΤΥΠΟ Β΄)

# B. ΣΤΙΣ ΔΗΜΟΣΙΟΝΟΜΙΚΕΣ ΚΑΙ ΛΟΓΙΣΤΙΚΕΣ ΟΔΗΓΙΕΣ, ΣΤΟΥΣ ΠΕΡΙ ΤΗΣ ΡΥΘΜΙΣΗΣ ΤΩΝ ΔΙΑΔΙΚΑΣΙΩΝ ΣΥΝΑΨΗΣ ΔΗΜΟΣΙΩΝ ΣΥΜΒΑΣΕΩΝ ΚΑΙ ΓΙΑ ΣΥΝΑΦΗ ΘΕΜΑΤΑ ΝΟΜΟΥΣ ΚΑΙ ΣΤΟΥΣ ΠΕΡΙ ΤΟΥ ΣΥΝΤΟΝΙΣΜΟΥ ΤΩΝ ΔΙΑΔΙΚΑΣΙΩΝ ΣΥΝΑΨΗΣ ΔΗΜΟΣΙΩΝ ΣΥΜΒΑΣΕΩΝ ΠΡΟΜΗΘΕΙΩΝ, ΕΡΓΩΝ ΚΑΙ ΥΠΗΡΕΣΙΩΝ (ΓΕΝΙΚΟΥΣ) ΚΑΝΟΝΙΣΜΟΥΣ ΚΑΙ ΣΤΟΥΣ ΚΑΝΟΝΙΣΜΟΥΣ ΑΠΟΘΗΚΩΝ (ΕΝΤΥΠΟ Γ΄)

Δυνάμει των Κανονισμών 18 και 19 των περί Δημόσιας Υπηρεσίας (Γενικών) Κανονισμών του 1991 έως 2022

--------------

Tο Τμήμα Δημόσιας Διοίκησης και Προσωπικού, του Υπουργείου Οικονομικών, ανακοινώνει ότι οι επόμενες εξετάσεις στα πιο κάτω θέματα θα γίνουν την Τρίτη 15 Απριλίου 2025 και την Τετάρτη 23 Απριλίου 2025, αντίστοιχα, ως ακολούθως:

|  |  |  |  |  |
| --- | --- | --- | --- | --- |
| ΕΞΕΤΑΣΗ ΑΤρίτη 15 Απριλίου 202510.00 π.μ. – 11.30 π.μ.ΕΞΕΤΑΣΗ ΒΤετάρτη 23 Απριλίου 20259.00 π.μ. – 10.15 π.μ. |

|  |
| --- |
| Εξέταση στον περί Δημόσιας Υπηρεσίας Νόμο, στους περί Δημόσιας Υπηρεσίας Κανονισμούς και στις Γενικές Διατάξεις  |
| ή |
| Εξέταση στους περί Δημόσιας Υπηρεσίας Κανονισμούς και στις Γενικές Διατάξεις.  |

Εξέταση στους περί της Ρύθμισης των Διαδικασιών Σύναψης Δημοσίων Συμβάσεων και για Συναφή Θέματα Νόμους και στους περί του Συντονισμού των Διαδικασιών Σύναψης Δημοσίων Συμβάσεων Προμηθειών, Έργων και Υπηρεσιών (Γενικούς) Κανονισμούς και στους Κανονισμούς Αποθηκών  |
| 10.15 π.μ. – 10.30 π.μ. | Διάλειμμα |
|  |  |
| 10.30 π.μ. – 12.00 μ.μ. | Εξέταση στις Δημοσιονομικές και Λογιστικές Οδηγίες |  |
|  |  |  |
|  |  |  |

2. Δικαίωμα συμμετοχής στις πιο πάνω Εξετάσεις έχουν οι δημόσιοι υπάλληλοι και υπάλληλοι οργανισμών δημοσίου δικαίου, κάτοχοι μόνιμης ή προσωρινής θέσης, το Σχέδιο Υπηρεσίας της οποίας απαιτεί επιτυχία στην εξέταση αυτή, καθώς και εργοδοτούμενοι αορίστου ή ορισμένου χρόνου για εκτέλεση καθηκόντων που μπορούν να προσδιοριστούν σε συγκεκριμένες θέσεις.

3. Ο τόπος διεξαγωγής των εξετάσεων θα είναι στη Λευκωσία για τους υποψηφίους των Επαρχιών Λευκωσίας, Λάρνακας και Αμμοχώστου, και στη Λεμεσό για τους υποψηφίους των Επαρχιών Λεμεσού και Πάφου. Τα εξεταστικά κέντρα θα ανακοινωθούν αργότερα, με προσωπική επιστολή προς τους αιτητές.

4. Όσοι επιθυμούν να συμμετάσχουν στις πιο πάνω εξετάσεις πρέπει να υποβάλουν σχετική αίτηση προς τη Διευθύντρια του Τμήματος Δημόσιας Διοίκησης και Προσωπικού, με αντίγραφο στο Υπουργείο, Τμήμα ή Ανεξάρτητο Γραφείο στο οποίο υπηρετούν, μέχρι και την Τρίτη, 4 Μαρτίου, 2025. Επισημαίνεται ότι η αίτηση πρέπει να υποβληθεί πάνω στο νέο Ειδικό Έντυπο το οποίο διανεμήθηκε σ΄ όλες τις Υπηρεσίες με την Εγκύκλιο του Τμήματος Δημόσιας Διοίκησης και Προσωπικού με αρ. 1587 και ημερ. 20.2.2019 και είναι αναρτημένο στην ιστοσελίδα του Τμήματος Δημόσιας Διοίκησης και Προσωπικού στην ηλεκτρονική διεύθυνση <http://www.mof.gov.cy/papd>, κάτω από την επιλογή «Εξετάσεις για Δημοσίους Υπαλλήλους». Οι αιτήσεις είτε παραδίδονται στο Τμήμα Δημόσιας Διοίκησης και Προσωπικού, είτε αποστέλλονται μέσω Ταχυδρομείου είτε σκανάρονται υπό μορφή pdf και αποστέλλονται στην ηλεκτρονική διεύθυνση exams@papd.mof.gov.cy.

5. Η εξεταστέα ύλη της Εξέτασης Α είναι διαθέσιμη στην ιστοσελίδα του Τμήματος Δημόσιας Διοίκησης και Προσωπικού στην ηλεκτρονική διεύθυνση <http://www.mof.gov.cy/papd> κάτω από την επιλογή «Νομοθεσία» και, στη συνέχεια «Νόμοι» / «Κανονισμοί».

Η εξεταστέα ύλη της Εξέτασης Β είναι αναρτημένη στην ιστοσελίδα του Γενικού Λογιστηρίου, στην ηλεκτρονική διεύθυνση <http://www.treasury.gov.cy>.

6. (α) Κατά την Εξέταση Α επιτρέπεται όπως οι εξεταζόμενοι συμβουλεύονται τους περί Δημόσιας Υπηρεσίας Νόμους, τους περί Δημόσιας Υπηρεσίας Κανονισμούς και τις Γενικές Διατάξεις και τις εκάστοτε ισχύουσες τροποποιήσεις τούτων.

 (β) Κατά την Εξέταση Β επιτρέπεται όπως οι εξεταζόμενοι συμβουλεύονται τον περί της Λογιστικής και Δημοσιονομικής Διαχείρισης και Χρηματοοικονομικού Ελέγχου της Δημοκρατίας Νόμο, τις Δημοσιονομικές Διατάξεις του Συντάγματος (ΜΕΡΟΣ ΧΙ), τις Δημοσιονομικές και Λογιστικές Οδηγίες, το βιβλίο των Κανονισμών Αποθηκών, τους Νόμους και Κανονισμούς περί της Σύναψης Δημοσίων Συμβάσεων και τις εκάστοτε ισχύουσες τροποποιήσεις τούτων.

7. Επισημαίνεται, ότι καμιά εκπρόθεσμη αίτηση δεν θα γίνεται δεκτή μετά τη λήξη της ημερομηνίας υποβολής των αιτήσεων.

|  |  |
| --- | --- |
|  | ΥΠΟΥΡΓΕΙΟ ΟΙΚΟΝΟΜΙΚΩΝΤΜΗΜΑ ΔΗΜΟΣΙΑΣ ΔΙΟΙΚΗΣΗΣΚΑΙ ΠΡΟΣΩΠΙΚΟΥΛΕΥΚΩΣΙΑ |